Nadat hy vrygelaat is, het hy pionierswerk gedoen van die taalbeleid en -beplanning in Suid-Afrika sedert die vroeë 1980s.
Hy is by sy huis in Grassy Park op die Kaapse Vlakte dood nadat hy ‘n paar maande gelede met kanker gediagnoseer is.
Ek kan eerlikwaar sê dat ek NIE sy heengaan berou nie. Sy taalbeleid het die Afrikaanse taal baie skade gedoen.
Andy Visser, kommunikasiebestuurder van die N3-tolkonsessie, sê die noordelike en suidelike rigting van die deurpad word tans geraak terwyl amptenare die chemiese storting opruim. “Verkeer word herlei deur die vulstasie se afritte op die N3 om te verseker dat verkeer aanhou vloei,” het Visser gesê.
Chris Botha, ŉ woordvoerder van Netcare 911, sê die ongeluk het naby die Lynnwood-afrit plaasgevind. “Na wat verneem word, het die man aan die kant van die snelweg gestop. Hy het uit sy voertuig geklim en na die middelman van die hoofweg gehardloop toe ŉ VW Golf hom getref het,” het Botha gesê.
Sy het gesê hulle is later weer huis toe en kort daarna het die hospitaal hulle laat weet dat hy oorlede is. “Hy is omtrent 00:30 oorlede.”
Mens se hart skeur in stukke, dit voel of dit my pa kon wees. So n heldedaad waarmee die Oom met sy lewe betaal het. My hart gaan uit na sy vrou, kinders en die res van die familie. Dis hartseer om te dink hy het 76 jaar geword, so n hoë geseënde ouderdom, en hy kon nog 80 en ouer geword het, maar deur misdaad is hy van sy geliefde geruk. Mag die Here julle help om te vergewe en mag Hy julle dra deur hierdie moeilike tyd. Baie sterkte.
U hoef werklik nie bang te wees om die brief te lees nie. Ek sal glad nie na die DA se SMS dat u skelm is verwys, of die EFF se aandrang dat u geld van Nkandla aan ons – die belastingbetalers – moet terugbetaal, nie. Nee, u kan die brief in vrede lees wat ek groterig skryf vir ingeval u dit by kerslig moet lees.
Baie geluk met die groot eerbetoon wat u pas tydens ’n blitsbesoek aan Suid-Afrika by die Afrika-been van die Grieks-Ortodokse Kerk gekry het. Dit wys net dat die NG Kerk, die AGS, die VGK en al die ander kerke wat so kwaad is vir u oor u wat hulle godslasterlik noem, al die tyd verkeerd is. Gwede kan dan seker ook maar ’n vergelyking tussen die ANC se driekoppige alliansie en die Heilige Drie-eenheid tref. Ek meen, die Afrikabeen van die Griekse Kerk sou seker hierdie insidente goed oorweeg het voor hulle besluit het om vir u ŉ stralekrans op te plak. En die ander kerke raas in elk geval ook nie meer nie.
Maar ek het tog diepe kommer in my hart. Oor Afrikaans en die Afrikaner. Ek weet nie, miskien kan u onthou van al die beloftes wat u al teenoor die Afrikaners gemaak het, of het oupa Mac dit loop snipper? Onthou u hoe u in 2009 die Afrikaners in die buiteland genooi het om terug te kom Suid-Afrika toe, want die land het spesifiek ons vaardighede nodig? U het toe ook gesê die Afrikaner het die geskiedenis van Suid-Afrika gevorm, of grootliks bygedra om Suid-Afrika te maak wat dit vandag is. En ons kan nie daarvan weghardloop nie. Ons moet dit nog beter maak. Dink net, as ons vir dr. Japie van Zyl van die JPL kon terugkry (al is hy eintlik ŉ Namibiër) en Elon Musk, dan kon ons vir u ’n paleis op die maan, of selfs Mars gebou het. Met ’n pragtige see-uitsig (die maan en Mars is vol mare’s, of te wel seë).
En ons weet mos van u en die Guptas se voorliefde vir luukse vliegtuie. Dink net hoe opgetrek kan u en die Guptas wees oor ’n luukse ruimteskip, die Nkandlagate 1, en sy sustertuig, Guptagate 1.
Nou, ek is nie ’n kenner van treindrywery nie, maar ek dink nie dit gaan heeltemal werk om ’n treindrywer as drywer van ’n ruimtetuig te herontplooi nie. Dis darem nie ’n ambassadeurspos wat iemand kan kry na hy deel van die blaam van die Guptagate-skandaal gevat het nie. Al kan ruimtetuie nou nie ontspoor of omval nie, ’n mens moet nogal korrel na ’n bewegende teiken, maak nie saak of dit die maan of Mars is nie. Die maan trek teen amper 4 000 kilometer per uur – ŉ spoed wat u kavalkade nie sommer op ’n Suid-Afrikaanse pad met al die slaggate sal haal nie. Mars wikkel nog vinniger – teen 86 871 kilometer per uur om die son. En dit kos fyn korrel, veral as ’n mens in ag neem dat die aarde nog vinniger as Mars om die son voortsnel. En mis ’n mens jou teiken, beland jy in ’n ewige wentelbaan om iets in die buitenste duisternis, of loop val in die son.
Geagte prof. dr. (honoris causa of wat hulle dit ook al in Chinees en Maleis noem) Zuma. Die ander ding wat my pla is plaasmoorde. U “intelligensie”-dienste het u seker al ingelig dat dit aan Suid-Afrika ’n wêreldrekord besorg het, naamlik die hoogste moordkoers onder ’n identifiseerbare groep ter wêreld. Maar agbare doktor, ons wil nie daai wêreldrekord hê nie. Die wêreldrekords wat ons soek is soos daai wat AB de Villiers met die wilgerlat moker, soos die vinnigste internasionale eendagvyftigtal en -honderdtal sommer in dieselfde wedstryd. Vir Suid-Afrika. Al wat u hoef te doen is om plaasaanvalle tot prioriteitsmisdaad (vir bekamping, nie pleging nie) te verklaar, en die strukture in plek kry. Ek meen u sal ’n oper oor oor grondhervorming kry, hoewel ek ’n spesmaas het dis nie die boere wat nie luister nie, dis die mense wat u aanstel. Dit sal ook help as u in u toesprake gereeld na plaasaanvalle verwys. Ek besef u sal weer risiko’s moet loop om van u geskrewe toespraak hiervan af te wyk, want ek glo nie oupa Mac en die ander sal dit ooit in u toesprake inskryf nie.
Ja, dit sal al baie help as u die snoeiskêr sommer diep in daai departement wat met grondhervorming belas is inlê en die mense vervang met mense wat weet hoe landbou en grondgebruik werk. ’n Voormalige adjunk-minister, wyle Dirk du Toit, het juis die boere gevra om te vra vir ’n klagtedirektoraat vir die departement, want hy was so toegegooi onder klagtes.
Ek weet u is ’n besige man met die lees van al die ope briewe wat mense aan u rig, en daarom sluit ek nou af al het ek nog baie ander dinge op die hart.